Romania har deltatt regelmessig i Eurovision Song Contest etter 2002, men kringkasteren TVR vurderte å trekke seg fra konkurransen i 2023. Årsaken var at EBU annullerte den rumenske fagjuryens poeng året før, på grunn av «uvanlig stemmemønster». Administerende direktør i TVR, Dan Cristian Turturică, støttet at landet skulle trekke seg fra konkurransen. TVR lanserte 23. mai 2022 en nettavstemning der de spurte seerne om Romania skulle bli i konkurransen. Flertallet mente Romania burde fortsette å delta.